Op aankoms was ons kamer mooi netjies en lekker warm, reeds reg vir ons. Daar was alles en meer waaraan jy kon dink om die verblyf gemaklik te maak. Ons het selfs 'n ekstra verassing ontvang op die tafeltjie langs die bed. Na 'n goeie nagrus in -3ºC, was ons lekker snoesig met die paneelverwarmers en die elektriese kombers. Ons het nie eers besef dat dit begin sneeu het nie. Na 'n heerlike Engelse ontbyt (gevoel soos 'n driegang maaltyd), het ons die pad terug Kaap toe aangepak in die sneeu. Sal definitief weer by Primrose Cottage gaan bly.